Polynoncus

Polynoncus er en slekt av biller som hører til familien knokkelbiller i gruppen skarabider (Scarabaeoidea). De lever på kadavere og utgjør et sent ledd i nedbrytingsprosessen – både de voksne og larvene lever av tørre bein, fjær og hudrester.

Utseende 
Middelsstore (10 – 20 mm), ovale, litt avlange til ganske brede biller, kroppen hvelvet og påfallende knudrete. På farge er de brune til grå/svarte. I naturen er hele oversiden ofte dekket av et lag av jord eller mudder, noe som gjør billene vanskelige å se. Hodet er kort og bredt, antennene 10-leddete med en tre-leddet kølle. Brystskjoldet (pronotum) er kort og bredt, med påfallende opphøyde lister eller knøler. Dekkvingene er ganske brede, med små, blanke knøler som mer eller mindre danner rader. Beina er forholdsvis slanke (sammenlignet med andre skarabider), leggene (tibiae) uten pigger på utsiden, føttene fem-leddete. Larvene er hvite eller gule, C-formede liksom de fleste andre skarabider.

Levevis 
Knokkelbillene er noen av de siste nedbryterne som kommer til et kadaver. De lever av bein, fjær, hudrester, pels og andre tørre, tungt fordøyelige levninger. De har spesielle fordøyelsesenzymer som gjør dem i stand til å fordøye keratin (hornstoff). Larvene lever i loddrette sjakter under kadaveret. Mange arter er knyttet til reir eller bol av forskjellige slags pattedyr og fugler, der de trolig lever av avkastede hår, fjær og lignende. Billene flyr om natten og kan fanges i lysfeller, eller i feller med bein, fjær eller lignende som åte. Noen av artene er ikke flygedyktige. Ellers ser man dem sjelden.

Utbredelse 
Slekten er utbredt i Sør-Amerika. Én art skal være funnet på Madagaskar, men dette er usikkert.

Systematisk inndeling 

 Ordenen biller, Coleoptera
 Underordenen Polyphaga
 Overfamilien Skarabider, Scarabaeoidea
 Familien knokkelbiller, Trogidae
 Slekten Polynoncus Burmeister, 1876  – 33 arter, bare i Sør-Amerika
 Polynoncus aeger (Guerin-Meneville, 1844) (South America)
 Polynoncus aricensis (Gutierrez, 1950) 
 Polynoncus bifurcatus (Vaurie, 1962) 
 Polynoncus brasiliensis (Vaurie, 1962) 
 Polynoncus brevicollis (Eschscholtz, 1822) 
 Polynoncus bullatus (Curtis, 1845) (Chile, Argentina)
 Polynoncus burmeisteri Pittino, 1987 (Argentina)
 Polynoncus chilensis (Harold, 1872) (Chile, Argentina)
 Polynoncus diffluens (Vaurie, 1962) (Chile)
 Polynoncus ecuadorensis Vaurie, 1962 (Ecuador)
 Polynoncus erugatus Scholtz, 1990 (Argentina)
 Polynoncus galapagoensis (Van Dyke, 1953) (Galápagosøyene)
 Polynoncus gemmifer (Blanchard, 1846) 
 Polynoncus gemmingeri (Harold, 1872) (Panama til Argentina)
 Polynoncus gibberosus Scholtz, 1990 (Chile)
 Polynoncus gordoni (Steiner, 1981) (Peru)
 Polynoncus guttifer (Harold, 1868)
 Polynoncus haafi Vaurie, 1962 (Argentina)
 Polynoncus hemisphaericus (Burmeister, 1876) (Argentina, Chile)
 Polynoncus juglans (Ratcliffe, 1978) (Brasil, Guyana)
 Polynoncus longitarsis (Harold, 1872) (Argentina, Chile)
 Polynoncus mirabilis Pittino, 1987 (Chile, Argentina)
 Polynoncus neuquen (Vaurie, 1962) (Chile, Argentina)
 Polynoncus parafurcatus (Pittino, 1987) (Argentina, Brasil)
 Polynoncus patagonicus (Blanchard, 1846) (Argentina)
 Polynoncus patriciae Pittino, 1987 (Argentina, Uruguay)
 Polynoncus pedestris (Harold, 1872) (Argentina)
 Polynoncus peruanus (Erichson, 1847) 
 Polynoncus pilularius (Germar, 1824) 
 Polynoncus sallei (Harold, 1872) (Madagaskar?, Ecuador, Peru)
 Polynoncus seymourensis (Mutchler, 1925) (Galápagosøyene)
 Polynoncus tenebrosus (Harold, 1872) (Ecuador)

Kilder 
 Oversikt over Trogidae fra Argentina, med bilder av flere av artene

Eksterne lenker 
 Bilde av Polynoncus bullatus
 

Knokkelbiller
Biller formelt beskrevet i 1876